22. ΑΝΑΓΚ. ΝΟΜΟΣ υπ’ αριθ. 291 της 29/31 Οκτ. 1936 (ΦΕΚ Α΄ 483) Περί τροποποιήσεως και συμπληρώσεως των περί διοικήσεως της Υπηρεσίας Τ.Τ.Τ. Νόμων. Άρθρ.1.-1.Αι Υπηρεσίαι Τ.Τ.Τ. υπάγονται εις την αρμοδιότητα του επί της Συγκοινωνίας Υπουργού. Άρθρ.2-10.(Αντικατεστάθησαν δια των διατάξεων των Β.Δ. 870 και 873/1960 και του Νόμ. 1049/ 1949). Άρθρ.11.-(Αντικατεστάθη δια του Β.Δ. 870/1960 και του Οργανισμού του Ο.Τ.Ε.). Άρθρ.12-16.(Αντικατεστάθησαν δια του Δημοσιοϋπαλληλικού Κώδικος). Άρθρ.17.-1.Τα προαπαιτηθησόμενα της συστάσεως των Τ.Τ.Τ. πρακτορείων κανονίζονται δια Β.Δ/τος. 2.Η διαχείρισις των Τ.Τ.Τ. πρακτορείων ανατίθεται επί συμβάσει, κατά τα δια Β.Δ/τος οριζόμενα, εις επαγγελματίας διαθέτοντας κατάλληλα καταστήματα, κατά προτίμησιν δε εις τους κατά τόπους διαχειριστάς της εταιρείας υπεγγύων προσόδων και τους επίσης κατά τόπους συνταξιούχους Τ.Τ.Τ. υπαλλήλους. 3.Οι πράκτορες ούτοι υποχρεούνται εις προηγουμένην κατάθεσιν εγγυήσεως, οριζομένης εν τω αυτώ ως άνω Β.Δ/τι χαρακτηριζόμενοι ως δημόσιοι υπόλογοι. 4.Εις τους διαχειριστάς των Τ.Τ.Τ. πρακτορείων παρέχονται ποσοστά, ο τρόπος του καθορισμού των οποίων, ως και το ανώτατον και κατώτατον αυτών όριον, καθορίζονται δια Β.Δ/τος. Εξεδόθη το Β.Δ. 21 Δεκ. 1957/3 Φεβρ. 1958, (κατωτ. αριθ. 38). 5.Εις τους διαχειριστάς των πρακτορείων δύναται ν’ ανατεθή, εγκρίσει του επί των Οικονομικών Υπουργού, και η αποκλειστική λιανική πώλησις σφραγιστού χάρτου, κινητού επισήματος, κινίνης, ή άλλου είδους, επί τη νενομισμένη δια τους ταχυδρομικούς υπαλλήλους προμηθεία. 6.Δια Β.Δ/τος καθορίζονται επίσης α)αι ανατιθέμεναι εις τα πρακτορεία υπηρεσίαι και β)ο κανονισμός της λειτουργίας επιβλέψεως και ελέγχου των πρακτορείων. Άρθρ.18.-1.Δια Β.Δ/τος, εφ’ άπαξ εκδοθησομένου, ορίζονται τα εν τη Κεντρική και Περιφερειακή Υπηρεσία Τ.Τ.Τ. καθιστάμενα υπηρεσιακά συμβούλια, η σύνθεσις και η αρμοδιότης αυτών, και η αμοιβή των μελών και γραμματέων αυτών, ήτις δεν δύναται να υπερβαίνη την αμοιβήν των μελών και γραμματέως του Συμβουλίου Οικονομικής Υπηρεσίας Υπουργείου Οικονομικών. 2.Τα της λειτουργίας των συμβουλίων τούτων ορίζονται δια Β.Δ/τος. Άρθρ.19.-(Κατηργήθη δια της παρ. 3 του άρθρ. 1 Α.Ν. 1814/1939). Άρθρ.20.-Πάσα διάταξις αντικειμένη εις τον παρόντα Νόμον καταργείται. Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. 